# Napoleon II Bonaparte

| Napoleon II Bonaparte
 |
| --- |
|  |
|  **Car Francuza (titularni)** |
| Vladavina
 | 4. travnja 1814. – 11. travnja 1814. 22. lipnja 1815. – 7. srpnja 1815. |
| Prethodnik
 | Napoleon I kao car Francuza; Napoleonova prva abdikacija (1814.) u korist svog malodobnog sina nikada nije prihvaćena tako da je *de iure* odmah uslijedila Bourbonska restauracija, dok je Napoleonovu abdikaciju tokom Sto dana (1815.) prihvatio je parlament, no tih Sto dana nikad formalno nije dokinulo Bourbonsku restauraciju
 |
| Nasljednik
 | Louis XVIII kao kralj Francuske
 |
| Regent
 | Izvršna komisija
 |
|  |
| Puno ime
 |  |
| Napoléon François Charles Joseph Bonaparte
 |
| Dinastija
 | Bonaparte
 |
| Otac
 | Napoleon I Bonaparte
 |
| Majka
 | Marie-Louise od Austrije
 |
| Rođenje
 | 20. ožujka 1811.  Pariz, Francuska
 |
| Smrt
 | 22. srpnja 1832.  Beč, Austrija (tada  Austrijsko Carstvo) |
| Pokop
 | *Les Invalides*  Pariz, Francuska |
| Vjera
 | katolicizam
 |

**Napoleon II. Bonaparte** (Pariz, 20. ožujka 1811. - Beč, 22. srpnja 1832. ) je bio car Francuske 1815. godine.

Njegov otac francuski samoproglašeni car Napoleon I. se nakon dugotrajnog prvog braka bez djece odlučio stupiti u drugi brak s Marijom Lujzom kćerkom austrijskog cara Franje II.. Brak je bio sklopljen u tipično hladnom političkom stilu 11. ožujka 1811. godine, a malo više od godine dana potom rođen je Napoleon II.

Odmah po njegovom rođenju Napoleon I. ga proglašava svojim prestolonasljednikom i dodjeljuje mu titulu kralja Rima. Kada je Napoleon II. imao samo tri godine njegov otac je izgubio vlast i u pokušaju da osigura krunu potomstvu on abdicira u njegovu korist. Tu abdikaciju nitko nije prihvatio, pa je upitna njena valjanost.

Kada je 1815. godine Napoleon I. postao ponovno nakratko vladar Francuske i nakon samo sto dana bio ponovno poražen, cijeli postupak oko abdikacije se ponovio. Ponovno on abdicira u korist prestolonasljednika, ali ovaj put ju je prihvatio francuski parlament koji 22. lipnja 1815. godine proglašava Napoleona II. carem Francuske. Ta kratkotrajna vladavina djeteta od 5 godina koji se tada nije niti nalazio u Francuskoj se prekida ulaskom trupa Velike Britanije i Prusije u Pariz koje svrgavaju Napoleona II. s vlasti 7. srpnja. 1815. godine.

Ostatak svog života, Napoleon II provodi u Austriji. Tamo je živio pod imenom **Franz** (po svom djedu s majčine strane) te mu je dodijeljena titula **vojvode od Reichstadta**. Nakon smrti svoga očuha te otkrića kako je njegova majka s njima imala dvoje vanbračne djece prije nego su se vjenčali, Franz von Reichstadr je svom prijatelju rekao: "*Da je Josephine bila moja majka, moj otac ne bi bio pokopan na Svetoj Heleni, a ja ne bi trebao biti u Beču. Moja majka je draga, ali slaba; ona nije žena kakvu je zaslužio moj otac.*"

Umro je u Schönbrunnu 22. srpnja 1832. godine od posljedica tuberkuloze. Kako Napoleon II nije imao nasljednika, sljedeći pretendent iz dinastije Bonaparte bio je Napoleonov nećak, Louis-Napoléon Bonaparte, koji će se ubrzo uspješno proglasiti carem pod imenom Napoleon III. Pokopan je u Beču, no njegovi su posmrtni ostaci 1940. godine preneseni u Pariz, što je bio osobni dar Adolfa Hitlera Francuskoj. Danas se nalaze u kompleksu *Les Invalides*, zajedno s ostacima njegova oca. Njegovo srce i probavni trakt ostali su u Beču, što je tradicionalno za sve članove obitelji Habsburg, u urni.

|  |  |  |
| --- | --- | --- |
| Prethodnik: | **Car Francuske** | Nasljednik:
 |
| **Napoleon** | **Luj XVIII.** |